Diari Oficial de la Generalitat Valenciana


Sumari del DOGV 3539, del 15-07-1999 (1999/6068)

RESOLUCIÓ de 28 de maig de 1999, de la Direcció General d'Ordenació i Innovació Educativa i Política Lingüística per la qual s'autoritza l'ensenyament d'assignatures optatives del tercer cicle del grau mitjà de música en determinats conservatoris professionals de música a partir del curs 1999-2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/6068


Data del document
:   28-05-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Carcaixent
    * Benifaió
    * València
    * educació artística
    * música

RESOLUCIÓ de 28 de maig de 1999, de la Direcció General d'Ordenació i Innovació Educativa i Política Lingüística per la qual s'autoritza l'ensenyament d'assignatures optatives del tercer cicle del grau mitjà de música en determinats conservatoris professionals de música a partir del curs 1999-2000. [1999/6068]
  
El Decret 151/1993, de 17 d'agost, pel qual s'establix el currículum dels graus elemental i mitjà de música i es regula l'accés a dits graus en la Comunitat Valenciana, establix en l'article 11 l'oferta obligatòria en el tercer cicle del grau mitjà de les assignatures optatives de cor, piano complementari, orquestra i fonaments de composició, i igualment determina la possibilitat que els centres docents puguen proposar l'ampliació de dita optativitat a altres assignatures, de manera que així se singularitze la seua oferta educativa establint itineraris formatius segons el projecte educatiu del centre i els interessos, motivacions i necessitats de l'alumnat que culminarà el grau mitjà.
  
Per tal de possibilitar dits objectius, la Conselleria de Cultura, Educació i Ciència va dictar l'Ordre de 10 de novembre de 1998 (DOGV de 10.12.1998), per la qual s'establixen les condicions acadèmiques per a la impartició de les assignatures optatives així com el procediment per a la seua autorització, entre les quals es conferix a la Direcció General d'Ordenació i Innovació Educativa i Política Lingüística la competència per a resoldre les sol·licituds presentades conforme dita norma.
  
Atés que l'apartat 10 de la citada Ordre establix la data del 10 de març com a límit perquè els directors territorials de Cultura i Educació remeten les sol·licituds que complisquen els requisits establits, així com un termini màxim de dos mesos des de la recepció per a la seua resolució per la Direcció General d'Ordenació i Innovació Educativa i Política Lingüística, correspon ara actuar en conseqüència, i en virtut de la competència que em conferix l'apartat 10.3 de la mencionada ordre, resolc:
  
Primer
  
S'autoritza els centres docents que figuren en l'annex únic de la present Resolució perquè, a partir del curs 1999-2000, puguen impartir les assignatures optatives que allí s'expressen per a cadascun.
  
Segon
  
L'autorització s'entendrà en tot moment condicionada al compliment de les condicions i els requisits que establix l'Ordre de 10 de novembre de 1998 (DOGV 10.12.1998).
  
Tercer
  
Si en els Conservatoris de Titularitat municipal hi ha assignatures optatives les quals s'hagen d'impartir per professors que no pertanyen al claustre, estos professors reuniran tots els requisits exigibles per a impartir docència de Música en els graus elemental i mitjà, i hauran d'estar prèviament contractats pel titular del Conservatori.
  
Quart
  
Els directors territorials de Cultura i Educació, a través de la concurrència oportuna del Servei d'Inspecció educativa, donaran suport a la implantació de dits ensenyaments i verificaran el seu ajustament a les normes que les regulen.
  
València, 28 de maig de 1999.- El director general d'Ordenació i Innovació Educativa i Política Lingüística: Josep Vicent Felip i Monlleó
  
ANNEX
  
1. Centre docent: Conservatori Professional de Música de Carcaixent (València)
  
Assignatures optativas que s' autoritzen, i curs o cursos per als quals serà efectiva ll autorització:
  
Fòrmules d'acompanyament i iniciació al baix cifrat, cursos 5é i 6é de grau mitjà
  
Repertori orquestal: solos d' orquestra, cursos 5é i 6é de grau mitjà
  
Tècniques d' estudi i de treball corporal per als intérpretes musicals, curs 5é de grau mitjà
  
Ensemble de percussió, cursos 5é i 6é de grau mitjà
  
Relaxació i control del temor escènic, curs 5é de grau mitjà
  
Informàtica aplicada a l'escriptura musical: Encore, curs 5é de grau mitjà
  
Tècnica Alexander, curs 5é de grau mitjà
  
Análisi Schenkerià, cursos 5é i 6é de grau mitjà
  
2. Centre docent: Conservatori Professional de Música número 2, de València
  
Asignatures optatives que s' autoritzen, i curso o cursos per als quals serà efectiva l'autorització:
  
Educació Estètica, cursos 5é i 6é de grau mitjà
  
Estil i Idea, cursos 5é i 6é de grau mitjà
  
Tècnica vocal, cursos 5é i 6é de grau mitjà
  
Informàtica musical, cursos 5é i 6é de grau mitjà
  
Introducció a la Música antiga, cursos 5é i 6é de grau mitjà
  
Improvisació i Jazz, cursos 5é i 6é de grau mitjà
  
3. Centr docent: Centre d'Estudis Musicals, de Benifaió (València)
  
Asignatures optatives que s' autoritzen, i curso o cursos per als quals serà efectiva l'autorització:
  
Trompa natural, cursos 5é i 6é de grau mitjà
  
Flauta travessera barroca, cursos 5é i 6é de grau mitjà